Manus het bygevoeg die plaaslike owerhede wat nie 'n blou druppel, of 95%, vir hul drinkwatergehalte kon kry nie, sal fyn dopgehou word.
"Die owerhede wat 95% gekry het, het uitstekend gevaar. Dié wat 'n bie?tjie swakker gevaar het, het nie noodwendig misluk wat watergehalte betref nie omdat die regering die plaaslike owerhede en diensterade se prestasies teen verskeie kriteria gemeet het."
Hy het beklemtoon sommige plaaslike owerhede het so swak gevaar omdat hulle nie inligting bekend gemaak het nie, hul monitering swak was of hul infrastruktuur nie behoorlik in stand gehou word nie.
Luidens die verslag was dit noodsaaklik om regulasies en vereistes vir Suid-Afrika se drinkwater op te stel sodat die burgerlike gemeenskap se vertroue in die land se kraanwater herstel kon word. Die vertroue is geskaad weens die uitbreking van cholera vroeër vanjaar en verlede jaar en die media wat "intensief" berig oor rioolsuiweringsaanlegte wat ingee.